Diari Oficial de la Generalitat Valenciana


Sumari del DOGV 1250, del 22-02-1990 (1990/816631)

ORDRE de 27 de desembre de 1989, de la Conselleria de Sanitat i Consum, per la qual es regulen les bases que han de regir la provisió de vacants de personal sanitari dels Equips d'Atenció Primària dependents del Servei Valencià de Salut.
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/12/27/(2)/dof/vci/html**

### Dades del document

Número de DOGV
:   1250

Data del DOGV
:   22-02-1990

Secció del DOGV
:   DISPOSICIONS GENERALS

Número del document
:   1990/816631


Data del document
:   27-12-1989

Organisme emissor
:   Conselleria de Sanitat i Consum

Tipus de document
:   Ordre

Correcció d'errades

Anàlisi jurídica

Ordre de 27 de desembre de 1989, de la Conselleria de Sanitat i Consum, per la qual es regulen les bases que han de regir la provisió de vacants de personal sanitari dels Equips d'Atenció Primària dependents del Servei Valencià de Salut.  
En compliment del que preveu l'article 8 del Decret 114/1989, de 17 de juliol, del Consell de la Generalitat Valenciana, pel qual s'estableix i regula l?Oferta d'Ocupació de Personal adscrit a les Institucions Sanitàries del Servei Valencià de Salut, i després d'haver-ne mantingut reunions amb els sindicats amb representació majoritària en el Servei Valencià de Salut per definir i desplegar, en el marc de diàleg i de participació previst en la Llei 9/1987, de 12 de juny, els aspectes fonamentals del sistema de provisió de vacants desplegat,  
ORDENE  
Article primer  
S'aproven les bases generals que han de regir la provisió de vacants de personal sanitari dels Equips d'Atenció Primària dependents del Servei Valencià de Salut, contingudes a l'Annex I d'aquesta Ordre.  
Article segon  
Tals bases seran d'aplicació als processos selectius per a la provisió de vacants de personal subjecte a l?àmbit d'aplicació de l?Estatut Jurídic del Personal Médic i de l?Estatut del Personal Sanitari No Facultatiu, en Equips d'Atenció Primària dependents del Servei Valencià de Salut, de les següents categories:  
1) Metge de Medicina General.  
2) Metge Pediatra Puericultor.  
3) Diplomat Universitari en Infermeria o Ajudant Tècnic Sanitari.  
4) Auxiliar d'Infermeria.  
Els procediments regulats en aquesta Ordre no seran d'aplicació a la incorporació de Sanitaris Locals als Equips d'Atenció Primària, incorporació que s'efectuarà, si s'escau, en la forma prevista en el Decret 129/1988, de 16 d'agost, del Consell de la Generalitat Valenciana, Ordre de la Conselleria de Sanitat i Consum de 23 d'agost de 19329 i la resta de disposicions aplicables.  
Article tercer  
Segons que disposa l'article 39.5.a) de la Llei 37/1988, de 28 de desembre, les places oferides en cada convocatòria es proveiran en tres fases successives del següent mode:  
a) En primer lloc, mitjançant oferta d'integració directa al personal de quota i de servei d'urgència amb plaça en propietat en les Institucions Sanitàries ubicades en Zona de Salut en l?àmbit de la qual despleguen les seues funcions els Equips d'Atenció Primària objecte de convocatòria de places.   
b) Les places que queden vacants una vegada resolta l'oferta d'integració a què es refereix la lletra anterior seran oferides per a trasllat voluntari entre el personal amb plaça en propietat en Equip d'Atenció Primària o d'altres Institucions Sanitàries, qui podrà, així mateix, optar a les resultes derivades de la resolució del propi concurs de trasllat.  
c) Les places no adjudicades en el concurs de trasllat, tant les que romanguen vacants com les resultes produïdes per la seua resolució, seran provistes pel sistema de concurs-oposició.  
De les places oferides en aquesta fase de concurs-oposició es realitzarà una reserva per a la provisió mitjançant torn restringit de promoció interna per al personal amb plaça en propietat en places o categories estatutàries, segons que disposa la normativa d'aplicació i amb les bases aprovades segons aquesta Ordre, i les altres, per torn lliure, acumulant a aquest darrer torn les vacants que no haguessen estat cobertes mitjançant el primer. Així mateix, s'establirà un torn de reserva en favor de persones amb la condició legal de minusvàlids que, per al conjunt de les places oferides en totes les convocatòries previstes al llarg de l?exercici, no podrà ser inferior al percentatge establert en la corresponent Oferta d'Ocupació. Les places no cobertes per aquests aspirants s'acumularan igualment al torn lliure.  
Article quart  
Les convocatòries de les places subjectes a l'àmbit d'aplicació de les esmentades bases, sempre amb subjecció al que disposa el Decret d'Oferta d'Ocupació de Personal Adscrit a les Institucions Sanitàries del Servei Valencià de Salut corresponent a cada exercici, seran realitzades, a l'empara de la delegació efectuada als apartats A)c) i A)f) de l'article 3 de l'Ordre de 30 de novembre de 1988, de la Conselleria de Sanitat i Consum (DOGV 975 de 2 de gener de 1989), pel Director del Servei Valencià de Salut. La fase d'oferta d'integració es podrà resoldre descentralitzadament i, en aquest supòsit, la delegació de competències i les referències al Director del Servei Valencià de Salut s'entendran efectuades al respectiu Delegat o Director Gerent d'Area de Salut de l'esmentat Organisme.  
Article cinquè  
En la Resolució que convoque cada fase caldrà fer-hi constar, si més no, les següents circumstàncies:  
a) Nombre de vacants oferides agrupades per Zones de Salut i categories, amb expressió, si s'escau, de les Institucions afectades per l?oferta d'integració.  
b) Termini de presentació d'instàncies, òrgan a què han de dirigir-se i el seu domicili o, si s'escau, dels llocs on els concursants hauran de presentar les sol·licituds.  
c) Drets d'examen, especificant-ne la quantia, i també el banc o la caixa d'estalvis i compte corrent on caldrà efectuar l?ingrés.  
d) Expressa referència a les bases aprovades per aquesta Ordre, que regularan la Convocatòria, amb indicació del Diari Oficial de la Generalitat Valenciana i del Butlletí Oficial de l?Estat on s'han publicat.  
e) Expressa referència, en la convocatòria de la fase de trasllat voluntari, a la possibilitat d'optar a les resultes de la resolució del propi concurs.  
f) Expressa referència, en la convocatòria de la fase de concurs oposició, al nombre de vacants convocades per torn restringit de promoció interna.  
Article sisé  
La Resolució que convoque l?Oferta d'Integració, i, si s'escau, la fase d'acoblament prevista en la Disposició Transitòria Primera, es publicarà al Diari Oficial de la Generalitat Valenciana. Les Resolucions que convoquen la fase de trasllat i el concurs oposició lliure es publicaran al Diari Oficial de la Generalitat Valenciana i al Butlletí Oficial de l?Estat.  
DISPOSICIO ADDICIONAL PRIMERA  
El personal sanitari de quota amb plaça en propietat en la corresponent Zona de Salut, que no s'integre en els Equips d'Atenció Primària mitjançant el procediment regulat a aquesta Ordre, i segons que preveu l'esmentat article 39.5., de la Llei 37/1988, de 28 de desembre, continuarà prestant serveis en la Zona de Salut sota la direcció del Coordinador de l'Equip d'Atenció Primària.  
DISPOSICIO ADDICIONAL SEGONA  
En l?àmbit de cada zona de salut, sens perjudici de possibles reestructuracions i prèviament a la incorporació del personal que accedirà al corresponent Equip d'Atenció Primària per qualsevol de les fases regulades en aquesta Ordre, es podran efectuar acoblaments del personal amb plaça en propietat als diversos llocs de treball que hi vaquen. Els esmentats acoblaments se cenyiran als criteris que s'acorden entre la Direcció i les corresponents Juntes de Personal. Si no existien tals acords, regirà el criteri d'antiguitat en el respectiu Equip d'Atenció Primària.  
DISPOSICIO TRANSITORIA PRIMERA  
En atenció a les necessitats d'adequació de les actuals plantilles dels Equips d'Atenció Primària, la primera convocatòria que es realitze després de la publicació d'aquestes bases, inclourà, prèviament al concurs de trasllat, una fase d'acoblament que es regirà per les normes i els barems aplicables a l?esmentat concurs de trasllat i on sols podrà participar el personal amb plaça en propietat en Equips d'Atenció Primària.  
DISPOSICIO TRANSITORIA SEGONA  
Es faculta la Direcció del Servei Valencià de Salut, mentre subsistesquen, atés el caràcter progressiu de la implantació del nou model d'Atenció Primària, places de funcionaris al servei de la sanitat local no integrades en els corresponents Equips d'Atenció Primària i amb la finalitat de garantir la mobilitat horitzontal d'aquest personal, a convocar els corresponents concursos de trasllat d'aquest personal.  
DISPOSICIO DEROGATORIA  
Queden derogats en l?àmbit de la Comunitat Valenciana, les normes d'igual o inferior rang que s'oposen a aquesta Ordre.  
DISPOSICIO FINAL PRIMERA  
Aquesta Ordre es publicarà, a més de al Diari Oficial de la Generalitat Valenciana, al Butlletí Oficial de l?Estat.  
DISPOSICIO FINAL SEGONA  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 27 de desembre de 1989.  
ANNEX I  
El Conseller de Sanitat i Consum,   
JOAQUIN COLOMER SALA  
Bases generals per a les convocatòries per a la provisió de vacants de personal sanitari dels equips d'Atenció primària dependents del Servei Valencià de Salut  
1. Places objecte de Convocatòria  
La relació de places, torns i les altres característiques de les vacants convocades per a la provisió en cada fase, seran les que s'especifiquen en la corresponent convocatòria, i també les que es deriven de l'aplicació de l?Estatut Jurídic del Personal Mèdic o de l?Estatut del Personal Sanitari No Facultatiu i de la resta de disposicions aplicables.  
2. Característiques generals  
2.1. Incompatibilitats.  
El personal que obtinga plaça en la present convocatòria no podrà compatibilitzar el seu exercici amb un segon lloc de treball, càrrec o activitat en el sector públic, tret dels supòsits excepcionals que preveuen les disposicions vigents en matèria d'incompatibilitats.  
2.2. Dedicació exclusiva.  
Els facultatius que obtinguen plaça en aquestes convocatòries, pel sistema d'oferta d'integració, de concurs de trasllat voluntari o concurs-oposició lliure, s'acolliran al règim de dedicació exclusiva en els termes prevists per la Llei 53/84, Reial Decret 598/85 i Decret 60/85 del Consell de la Generalitat Valenciana, perquè els llocs de treball tenen assignat complement específic. Excepcionalment, el personal que obtinga plaça pel sistema d'oferta d'integració, podrà renunciar al règim de dedicació exclusiva, i a aquest efecte presentarà escrit dirigit al Director del Servei Valencià de Salut, dins el termini dels 15 dies següents a la presa de possessió.  
2.3. Règim de jornada laboral.  
El règim de prestació de serveis serà indistintament de matí i/o vesprada. El règim horari s'entén sens perjudici del que pogués correspondre per participació en les diferents modalitats de torns d'Atenció continuada.  
2.4. Retribucions.  
Les places estan dotades amb les retribucions que determina el Reial Decret-Llei 3/1987, d'1 de setembre, en la quantia fixada pressupostàriament per al personal facultatiu i personal sanitari no facultatiu dels Equips d'Atenció Primària dependents del Servei Valencià de Salut.  
2.5. Règim jurídic.  
El personal que obtinga plaça estarà subjecte al règim jurídic de l?Estatut Jurídic del Personal Mèdic de la Seguretat Social o de l?Estatut del Personal Sanitari No Facultatiu de la Seguretat Social, i a la resta de disposicions que li siga d'aplicació.  
3. Requisits dels aspirants  
3.1. Requisits específics per optar a l'oferta d'integració en els Equips d'Atenció Primària dependents del Servei Valencià de Salut.  
3.1.1. Trobar-se en situació de servei actiu o qualsevol altra situació, tinga o no reserva de plaça, i tenir nomenament en propietat, tret d'Equips d'Atenció Primària, com a:  
- Metge General de quota o Metge del Servei d'Urgència, pere optar a places de Medicina General en Equips d'Atenció Primària.  
- Metge Pediatra de quota per optar a places de Pediatria en Equips d'Atenció Primària.  
- Practicant o Ajudant Tècnic Sanitari de Quota o Servei d'Urgència, per optar a places d'Ajudants Tècnics Sanitaris o Diplomats en Infermeria en Equips d'Atenció Primària.  
3.1.2. Figurar adscrit a Institució Sanitària de la Seguretat Social ubicada en la Zona de Salut en l'àmbit de la qual despleguen les seues funcions els Equips d'Atenció Primària objecte de la convocatòria o en Servei d'Urgència que estenga el seu àmbit d'actuació a l'esmentada zona.  
3.1.3. En cas de personal que no tinga reserva de plaça, no serà requisit haver obtingut el reingrés anteriorment, però si reunir els requisits legals i reglamentaris per al reingrés en el moment de finalització del termini de presentació de sol·licituds.  
3.2. Requisits per al concurs de trasllat voluntari.  
3.2.1. Trobar-se en situació de servei actiu o qualsevol altra situació amb reserva de plaça, i tenir nomenament en propietat en plaça de la mateixa denominació en Equip d'Atenció Primària, incloent-hi els funcionaris tècnies al servei de la sanitat local que es troben integrats en Equips d'Atenció Primària segons el procediment establert en l'Ordre de la Conselleria de Sanitat i Consum, de 23 d'agost de 1989, o altres Institucions Sanitàries dependents del Servei Valencià de Salut, o bé en places de Metge del Servei Especial d'Urgència, Metge del Servei Ordinari d'Urgència i Metge d'Urgència Hospitalària, per optar a plaça de Metge de Medicina General en Equip d'Atenció Primària.  
3.2.2. Haver exercit si més no durant un any la plaça que ocuparen anteriorment.  
3.2.3. El personal que es trobe en situació d'excedència voluntària, amb nomenament en propietat en plaça de la mateixa denominació en Equip d'Atenció Primària o altres Institucions Sanitàries del Servei Valencià de Salut, podrà participar en el Concurs de Trasllat Voluntari, encara sense haver obtingut el reingrés al servei actiu, sempre que reunesca els requisits legals i reglamentaris per al reingrés en el moment de finalització del termini de presentació de sol·licituds.  
3.2.4. Amb les mateixes condicions i requisits que indiquen les bases anteriors, podrà participar en el Concurs de Trasllat Voluntari, el personal estatutari amb nomenament en propietat en l?Institut Nacional de la Salut o Serveis de Salut de les Comunitats Autònomes a què haja estat transferit aquest Organisme.  
3.3. Requisits per al concurs-oposició.  
3.3.1. Tenir la nacionalitat espanyola.  
3.3.2. Posseir la titulació corresponent:  
a) Metges. posseir el títol de Llicenciat o Doctor en Medicina i Cirurgia i posseir, si s'escau, el corresponent títol de Metge especialista expedit pel Ministeri d'Educació i Ciència.  
Es considera suficient per participar en la convocatòria l'acreditació d'haver presentat dins del termini i en la forma que pertoque al Ministeri d'Educació i Ciència la corresponent sol·licitud de títol de l?especialitat. Els nomenaments que es lliuren i les preses de possessió estaran condicionats per la necessitat ineludible d'obtenció del títol de l?especialitat i de la seua presentació a l'òrgan corresponent del Servei Valencià de Salut, una vegada que el Ministeri d'Educació i Ciència resolga els tràmits prevists en la normativa vigent per a la seua expedició.  
b) Diplomats en Infermeria: posseir el títol de Diplomat en Infermeria o equivalent, expedit per les Facultats de Medicina o pel Ministeri d'Educació i Ciència.  
c) Auxiliars d'Infermeria: Posseir el títol de Formació Professional de primer grau, branca sanitària, expedit pel Ministeri d'Educació i Ciència.  
3.3.3. Aptitud psicofísica que s'acreditarà per reconeixement mèdic en el Centre del Servei Valencià de Salut que es determinarà una vegada obtinguda la plaça, i la presa de possessió quedarà supeditada a la superació d'aquest requisit.  
3.3.4. No trobar-se inhabilitat per a l?exercici professional o per a l?exercici de funcions públiques, ni separat mitjançant expedient disciplinari del servei de qualsevol de les Administracions Públiques o de la Seguretat Social.  
3.3.5. No trobar-se sotmés a la limitació establerta per l'article 62.2 de l?Estatut Jurídic del Personal Mèdic de la Seguretat Social o a la que estableix l'article 37 de l?Estatut del Personal Sanitari No Facultatiu de la Seguretat Social en el moment de finalització del termini de presentació de sol·licituds.  
3.3.6. Ingressar en el compte corrent del Banc o caixa d'estalvis que s'indique en la convocatòria la quantitat que així mateix s'hi especifique, en concepte de drets d'examen per cada instància que es formule en la forma regulada en la base 4.  
3.4. Requisits específics per al torn restringit de promoció interna.  
Els aspirants que concorreguen mitjançant torn restringit de promoció interna, a més dels requisits establerts a l'apartat anterior, hauran de posseir la condició de personal estatutari amb nomenament en propietat i si més no dos anys d'antiguitat en el mateix o immediatament anterior Grup de Titulació al de la plaça o categoria a què opten.  
3.5. Moment en què cal acreditar el compliment dels requisits per concursar.  
3.5.1. Els requisits establerts als apartats anteriors hauran de complir-se en el moment de finalitzar el termini de presentació d'instàncies i mantenir-se fins al moment de la presa de possessió.  
3.5.2. Els requisits a què es refereix la base 3.3., amb excepció del requisit contingut al punt 3.3.6., s'acreditaran fefaentment pel concursant una vegada haurà resultat adjudicatari de plaça i prèviament a la seua presa de possessió.  
3.5.3. El justificant d'haver ingressat els drets d'examen s'adjuntarà a la instància corresponent i serà causa de no admissió el fet de no haver ingressat dins del termini i en la forma que pertoque els esmentats drets.  
3.5.4. La comprovació de la concurrència dels requisits específics continguts en la base 3.1. i 3.2. es realitzarà en el moment de concursar, i a aquest efecte el concursant haurà d'aportar l'acreditació documental del compliment de tals requisits amb la instància corresponent.  
4. Sol·licituds  
4.1. Model.  
Els interessats a participar en la convocatòria hauran de formular l?oportuna sol·licitud, segons els models oficials que s'adjuntaran com a Annex a les convocatòries i seran facilitades gratuïtament a les Delegacions del Servei Valencià de Salut.  
4.2. Presentació.  
Les sol·licituds dirigides a l'Il·lm. Sr. Director del Servei Valencià de Salut i degudament emplenades, es podran presentar al Registre General de les Delegacions del Servei Valencià de Salut a Alacant, Castelló i València o mitjançant qualsevol de les formes previstes en la Llei de Procediment Administratiu. Les sol·licituds presentades per correu s'atendran al que disposa l'article 66 de la Llei de Procediment Administratiu.  
4.3. Termini.  
El termini de presentació d'instàncies serà de trenta dies hàbils comptadors a partir de l?endemà de la publicació de la respectiva fase de la convocatòria al Diari Oficial de la Generalitat Valenciana i, si s'escau, al Butlletí Oficial de l?Estat.  
En el supòsit que la publicació d'ambdós diaris oficials no fos simultània el termini previst en el paràgraf anterior quedarà obert per la darrera publicació realitzada.  
4.4. Ordre de preferència sobre les places convocades.  
El personal que desitge participar en alguna de les fases de la convocatòria formularà una única instància per a totes les places de la mateixa modalitat objecte de tal fase.  
En la fase de trasllat voluntari, es farà constar en la sol·licitud l?ordre de prelació de les destinacions sol·licitades per l'aspirant que no podrà ser modificat posteriorment.  
El personal que concórrega al torn lliure del concurs-oposició, concursarà igualment i de forma automàtica a les places convocades per altres torns en el supòsit que aquestes foren acumulades a l?esmentat torn lliure. L'elecció de destinacions en aquesta fase es realitzarà una vegada publicats els resultats del concurs-oposició, en la forma especificada en la base 8, tenint-hi en compte que els aspirants aprovats que pertanyen al torn restringit de promoció interna tindran preferència sobre els del torn lliure per elegir plaça.  
4.5. Exclusió per falsedat.  
La consignació de dades falses en la instància, o en la documentació aportada pels aspirants, comportarà l'exclusió del concurs i/o la nul·litat de la plaça adjudicada si escau, sens perjudici de les mesures legals que corresponguen.  
4.6. Domicili a efecte de notificacions.  
El domicili que figure a les instàncies es considerarà l?únic vàlid a efecte de notificacions, i serà responsabilitat exclusiva del concursant tant els errors en la seua consignació com la comunicació al Servei Valencià de Salut de qualsevol canvi de l'esmentat domicili.  
4.7. Aspirants minusvàlids.  
El Tribunal establirà, per a les persones amb minusvàlues que així ho sol·liciten, les adaptacions possibles de temps i de mitjans per a la realització de les proves. A aquest efecte, els interessats hauran de formular la petició corresponent en la sol·licitud de participació en la convocatòria. Les dites adaptacions no podran desvirtuar el caràcter de les proves, la finalitat de les quals és valorar l'aptitud dels concursants per a les funcions pròpies de la plaça a què es concurse.  
4.8. Aspirants per promoció interna.  
L'opció pel torn restringit de promoció interna haurà de formular-se en la corresponent sol·licitud de participació en la convocatòria, en l?espai habilitat a aquest efecte. En el supòsit que l'aspirant no acomplís els requisit per a concursar per aquest torn, la seua sol·licitud es traslladarà automàticament al torn lliure.  
5. Documentació a aportar amb la instància  
5.1. Documentació acreditativa de requisits.  
Amb la instància els concursants hauran d'aportar els següents documents:  
5.1.1. Documentació acreditativa de requisits específics.  
Acreditació dels requisits especificats en les bases 3.1. i 3.2. per a l'oferta d'integració o per al concurs de trasllat voluntari.  
5.1.2. Acreditació de plaça en propietat per al torn de promoció interna:  
Els aspirants per promoció interna hauran de presentar certificat -lliurat pel Gerent, Director, Director de Gestió i Serveis General o Administrador de la Institució Sanitària on presten serveis, amb el vist-i-plau del Delegat del Servei Valencià de Salut, Director Provincial de l?INSALUD o òrgan competent quan es tracte d'Institucions transferides a altres Comunitats Autònomes- acreditant llur condició de personal estatutari amb nomenament en propietat i almenys dos anys d'antiguitat en el mateix o immediatament anterior Grup de Titulació al de la plaça o categoria a què s'opte.  
5.1.3. Justificant d'ingrés dels drets d'examen.  
Rebut d'haver ingressat al compte corrent de l'entitat bancària que es determine la quantitat especificada en la convocatòria en concepte de drets d'examen. Quan la sol·licitud es curse per correu l'ingrés es podrà realitzar per gir postal o telegràfic o per transferència bancària i s'adjuntarà a la instància el corresponent rebut acreditatiu.  
5.2. Documentació a efecte de barem.  
5.2.1. Mèrits valorables per a les fases d'oferta d'incorporació o trasllat voluntari.  
Els concursants a la fase d'oferta d'incorporació hauran d'aportar certificat de serveis prestats en la Seguretat Social amb nomenament en propietat i fotocòpia del Document Nacional d'Identitat.  
Els concursants a la fase de trasllat voluntari hauran d'aportar la documentació acreditativa dels mèrits que desitgen de fer valdre davant la Direcció del Servei Valencià de Salut, d'acord amb el barem d'aplicació que figura com a Annex I/I.  
5.2.2. Fase de concurs-oposició.  
Els concursants a la fase de concurs-oposició, per torn lliure o restringit de promoció interna, hauran d'aportar-hi la documentació següent:  
a) Historial professional on figuren els mèrits valorables segons el barem contingut a l'Annex I/II i en l?ordre establert a l?esmentat barem.  
b) La documentació acreditativa dels mèrits que els concursants desitgen de fer valdre davant el Tribunal, d?acord amb el barem d'aplicació esmentat i en l?ordre que s'hi estableix.  
5.3. Acreditació de la documentació presentada.  
5.3.1. Els requisits i mèrits valorables podran acreditar-se mitjançant la documentació original, testimoni notarial o fotocòpia degudament compulsada.  
5.3.2. Quant als treballs i les publicacions científiques, se'n podrà aportar fotocòpia simple, sempre que s'especifique la ressenya de la publicació. Si es tractava d'aportacions a reunions científiques de les quals no haja existit publicació s'admetrà certificat acreditatiu original o fotocòpia degudament compulsada del Centre o Institució Organitzadora.  
5.3.3. Els tribunals, que sols podran valorar la documentació degudament acreditada i aportada dins del termini i en la forma escaient, sense que li siga d'aplicació l'article 54 de la Llei de Procediment Administratiu per a aquella que no haja estat aportada amb la instància, podran requerir-ne qualsevol aclariment. Quan el requeriment no siga atés no es valorarà el mèrit corresponent. Els Tribunals podran així mateix sol·licitar als aspirants còpia traduïda dels documents al·legats per ells quan estiguen redactats en idiomes distints als oficials en la Comunitat Valenciana.  
6. Admissió i exclusió dels aspirants  
6.1. Llista provisional d'admesos.  
Finalitzat el termini de presentació d'instàncies, el Director del Servei Valencià de Salut publicarà Resolució per la qual s'aprove la llista provisional d'admesos i exclosos.  
A l?esmentada llista figurarà, per a cada fase, nom i cognoms dels concursants, modalitat a què concursen, indicació, si s'escau, de la causa d'exclusió i termini de reparació de defectes.  
Els concursants disposaran d'un termini de 10 dies hàbils comptats a partir de l?endemà de la data de publicació de la Resolució, als efectes de presentació d'al·legacions i de reparació de defectes, davant la Direcció del Servei Valencià de Salut, segons que estableix l'article 121 de la Llei de Procediment Administratiu.  
6.2. Finalitzat el termini esmentat a la base anterior, vistes les al·legacions i reparats els defectes i si escau, es publicarà la llista definitiva d'admesos i exclosos en la mateixa forma que la llista provisional.  
Contra la Resolució de la Direcció del Servei Valencià de Salut que aprove la llista definitiva es podran interposar els recursos que s'especifiquen a la base 13.  
6.3. Reintegrament de drets d'examen.  
Els drets d'examen seran reintegrats d'ofici a aquells aspirants que siguen exclosos definitivament de les proves selectives.  
7. Tribunals  
7.1. Composició.  
Els Tribunals que jutgen els concursos, la composició nominal dels quals serà anunciada amb la Resolució que aprove la llista provisional d'aspirants admesos i exclosos, tindran la següent composició:  
a) Tribunal per a Metges de Medicina General:  
President: El Director del Servei Valencià de Salut o persona en qui delegue.  
Vocals: El Director per a la Gestió d'Atenció Primària i Promoció de la Salut o persona en qui delegue.  
Un metge designat per la Comissió Nacional de l?Especialitat de Medicina Familiar i Comunitària.  
Un metge designat per la Societat Científica de Medicina Familiar i Comunitària.  
Dos metges nomenats per la Conselleria de Sanitat i Consum de la Generalitat Valenciana, amb reconeguda experiència i coneixements en Atenció Primària de Salut.  
Dos representants de les Organitzacions Sindicals amb representació, segons que disposa l'article 30 i següents de la Llei 9/1987, de 12 de juny, en les Juntes de Personal al servei de les Institucions Sanitàries de la Seguretat Social dependents del Servei Valencià de Salut, designats per aquestes.  
Secretari: Ho serà un funcionari del Servei Valencià de Salut, Llicenciat en Medicina i Cirurgia, nomenat per la Direcció del Servei Valencià de Salut.  
b) Tribunal per a Pediatria-puericultura.  
President: El Director del Servei Valencià de Salut o persona en qui delegue.  
Vocals: El Director per a la Gestió d'Atenció Primària i Promoció de la Salut o persona en qui delegue.  
Un metge designat per la Comissió Nacional de l?Especialitat de Pediatria.  
Un metge designat per la Societat Científica Pediatria.  
Dos metges nomenats per la Conselleria de Sanitat i Consum de la Generalitat Valenciana amb reconeguda experiència i coneixements en Atenció Primària de Salut.  
Dos representants de les Organitzacions Sindicals amb representació, segons que disposa l'article 30 i següents de la Llei 9/1987, de 12 de juny, en les Juntes de Personal al servei de les Institucions Sanitàries de la Seguretat Social dependents del Servei Valencià de Salut, designats per elles.  
Secretari: Ho serà un funcionari del Servei Valencià de Salut, llicenciat en Medicina i Cirurgia, nomenat per la Direcció del Servei Valencià de Salut.  
c) Tribunals per a places d'Ajudants Tècnics Sanitaris o Diplomats en Infermeria i Auxiliars d'Infermeria.  
President: El Director del Servei Valencià de Salut o persona en qui delegue.  
Vocals: El Director per a la Gestió d'Atenció Primària i Promoció de la Salut o persona en qui delegue.  
Un Ajudant Tècnic Sanitari o Diplomat en Infermeria amb plaça en propietat en Equip d'Atenció Primària acreditat per a la docència nomenat per la Direcció del Servei Valencià de Salut.  
Dos Ajudants Tècnics Sanitaris o Diplomats en Infermeria nomenats per la Conselleria de Sanitat i Consum de la Generalitat Valenciana amb reconeguda experiència i coneixements en Atenció Primària de Salut.  
Dos representants de les Organitzacions Sindicals amb representació, segons que disposa l'article 30 i següents de la Llei 9/1987, de 12 de juny, en les Juntes de Personal al servei de les Institucions Sanitàries de la Seguretat Social dependents del Servei Valencià de Salut, designats per elles.  
Secretari: Ho serà un funcionari del Servei Valencià de Salut, ATS o Diplomat en Infermeria, nomenat per la Direcció del Servei Valencià de Salut.  
7.2. Règim de funcionament.  
7.2.1. Tots els membres dels Tribunals actuaran amb ven i vot. Seran necessàriament designats entre personal fix del Servei Valencià de Salut o de la Conselleria de Sanitat i Consum del mateix o de superior Grup de Titulació al de les places convocades. Tindran el seu corresponent suplent que serà designat en la mateixa forma que el titular.  
7.2.2. S'entendrà constituït el Tribunal quan assistesquen la majoria dels seus membres i necessàriament d'entre ells qui siga el seu President o suplent, que tindrà vot de qualitat en cas d'empat. En cas d'inassistència del Secretari realitzarà les seues funcions un vocal d'acord amb l'ordre en què apareixen nomenats en la base 7.1.  
7.2.3. Les Organitzacions Sindicals seran requerides per la Direcció del Servei Valencià de Salut perquè proposen el seu vocal representant. Si en el termini de 15 dies des del requeriment no se'n rebés la proposta continuaran les actuacions sens perjudici de procedir a la corresponent publicació i incorporació d'aquests vocals als Tribunals quan es conega aquella proposta.  
7.2.4. El Tribunal tindrà la categoria primera, segona o quarta, segons es tracte respectivament de places de personal mèdic, Diplomat en Infermeria o Auxiliar d'Infermeria, de les assenyalades en el Decret 200/1985, de 23 de desembre, del Consell de la Generalitat Valenciana, sobre indemnitzacions per raó del servei i ordre de 17 de febrer de 1986 (DOGV de 10 de març de 1986) per la qual es desplega l'anterior Decret.  
7.2.5. Els Tribunals podran disposar la incorporació als seus treballs de personal especialista en les corresponents matèries. L'esmentat personal limitarà la seua actuació a l'assessorament del Tribunal. La seua designació serà realitzada pel Director del Servei Valencià de Salut a proposta del Tribunal i es farà pública en la forma regulda en la base 12, i hauran d'abstenir-se o podran ser recusats en el mateix mode que els membres del Tribunal. Així mateix, i a efecte d'indemnitzacions per raó del servei, se seguirà el disposat per als membres del Tribunal.  
7.2.6. Les Organitzacions Sindicals esmentades a l'article 7.1. i no representades a través de vocals en els corresponents Tribunals podran designar-hi un observador, qui actuarà amb veu però sens vot.  
7.3. Abstenció i recusació.  
Els membres del Tribunal s'hauran d'abstenir i podran ser recusats pels interessats quan concórreguen en ells circumstàncies de les previstes en l'article 20 de la Llei de Procediment Administratiu Igualment, s'hauran d'abstenir aquells que haguessen realitzat tasques de preparació d'aspirants en els 5 anys anteriors al començament d'aquestes proves, tret que tals tasques estiguessen vinculades a la formació oficial per a l'obtenció de la titulació en base a la qual concorre l'aspirant.  
7.4. Seu del Tribunal.  
Als efectes de comunicacions i la resta d'incidències, el Tribunal tindrà la seua seu als Serveis Centrals del Servei Valencià de Salut (c/ Llúria 19, 46903-València) tret que la convocatòria indiqués expressament altra seu.  
8. Desplegament de la Convocatòria  
8.1. Oferta d'incorporació.  
8.1.1. Finalitzat el termini de presentació d'instàncies, l?oferta d'incorporació directa als Equips d'Atenció Primària serà resolta per la Direcció del Servei Valencià de Salut. Si de cas existien més sol·licitants que places oferides es resoldrà en favor dels qui tinguessen major antiguitat en la prestació dels serveis amb nomenament en propietat, i es resoldran els empats en funció de la major edat. La presència de les organitzacions sindicals en aquesta fase serà requerida en la forma prevista en la base 7.2.3. i els seus representants podran conéixer tots els aspectes de la seua resolució.  
8.1.2. La Direcció del Servei Valencià de Salut farà pública l'adjudicació provisional de places. Els aspirants tindran accés als expedients d'adjudicació i hi podran presentar al·legacions, dirigides al Director del Servei Valencià de Salut, durant un termini de 15 dies comptadors a partir de l'endemà de la publicació dels resultats provisionals.  
8.1.3. Finalitzat aquest termini la Direcció del Servei Valencià de Salut anunciarà les vacants que integraran el concurs voluntari de trasllat amb indicació expressa de la possibilitat que tindran e  
aspirants de sol·licitar les resultes derivades de la resolució del propi concurs.  
8.2. Concurs de trasllat voluntari.  
8.2.1. Finalitzat el termini de presentació d'instàncies la Direcció del Servei Valencià de Salut resoldrà el concurs de trasllat voluntari que constarà d'una sola fase de valoració de mèrits, segons el barem que figura com a Annex I/I. La qualificació final de cada aspirant es determinarà per la puntuació obtinguda. La presència de les organitzacions sindicals en aquesta fase serà requerida en la forma prevista en la base 7.2.3. i els seus representants podran conéixer tots els aspectes de la seua resolució.  
8.2.2. El personal excedent voluntari tindrà preferència perquè, en el concurs de trasllat en què sol·licite el reingrés al servei actiu, li siga adjudicada plaça en un Equip d'Atenció Primària de la mateixa Zona de Salut on va ocupar plaça anteriorment.  
8.2.3. En cas d'igualtat en la puntuació total, es resoldrà en favor del sol·licitant amb un major temps de serveis amb nomenament en propietat com a personal estatutari en plaça sanitària de la Seguretat Social. Si persistia la igualtat s'adjudicarà la plaça a l'aspirant de major edat. El còmput de temps de serveis, a l'efecte de concurs de trasllat, finalitzarà el dia de la publicació de la convocatòria del corresponent concurs de trasllat.  
8.2.4. La Direcció del Servei Valencià de Salut farà pública l'adjudicació provisional de places amb indicació de la puntuació obtinguda per cada aspirant. Els aspirants tindran accés als expedients de baremació i podran presentar-hi al·legacions, dirigides al Director del Servei Valencià de Salut durant un termini de 15 dies comptadors a partir de l'endemà de la publicació dels resultats.  
8.2.4. Finalitzat aquest termini la Direcció del Servei Valencià de Salut anunciarà les vacants que integraran el concurs-oposició, amb indicació de les convocades per torn restringit de promoció interna i per torn lliure.  
8.3. Concurs-oposició.  
El concurs-oposició constarà de dues fases: fase d'oposició i fase de concurs, i es determinarà la qualificació final de cada aspirant per la suma de les puntuacions obtingudes. Es desplegarà de la següent manera:  
8.3.1. Fase d'oposició.  
3.5.9.0. Anunci de la prova pràctica.  
El Tribunal, una vegada constituït, fixarà el dia, l'hora i el lloc per realitzar la prova pràctica. L'acord serà publicat al tauler d'anuncis de la Seu Central del Servei Valencià de Salut si més no 15 dies abans del fixat per a la seua celebració, i hi figurarà, a més de l?esmentat, el tipus de prova pràctica fixat pel Tribunal.  
Infermeria i  
Si es desplegava la prova pràctica en diversos exercicis, el dia, l?hora i el lloc del primer exercici es farà pública en la forma estipulada al paràgraf anterior. La data, l?hora i el lloc de la resta dels exercicis seran anunciades pel Tribunal al tauler d'anuncis dels Serveis Centrals del Servei Valencià de Salut i per aquells mitjans que s'estimés convenients per facilitar la màxima divulgació, amb cinc dies naturals d'antelació, si més no, a l'assenyalat per al seu començament.  
Quan l?exercici requeresca una lectura pública, l?ordre d'actuació dels opositors s'iniciarà alfabèticament pel primer de la lletra assenyalada en la Resolució de l?Institut Valencià d'Administració Pública, després del sorteig realitzat d'acord amb l'article 14 del Decret 69/1986, de 2 de juny, del Consell de la Generalitat Valenciana i s'anunciarà la primera crida en la forma regulada al paràgraf anterior. El Tribunal anunciarà les crides successives als locals on se celebre la lectura, si més no amb 24 hores d'antelació.  
Els aspirants seran convocats en cada exercici en crida única, i perdran el seu dret els opositors que no compareguen a realitzar-lo.  
7.5.2.0. Qualificació de les proves.  
A l'efecte de valoració de la prova pràctica, cada membre del Tribunal qualificarà a cadascun dels aspirants atorgant-li la puntuació que estime adient fins un màxim de:  
- 30 punts per als Metges de Medicina General.  
- 25 punts per als Metges Pediatres-puericultors.  
- 20 punts per als Ajudants Tècnics Sanitaris o Diplomats en Infermeria i  
- 15 punts per als Auxiliars d'Infermeria.  
Els membres del Tribunal no especialistes en la matèria objecte de la prova es podran abstenir de qualificar els concursants quan estimen que no reuneixen els coneixements suficients per a la correcta valoració de la prova.  
El Tribunal podrà establir que la prova pràctica consistesca en diversos exercicis, fins i tot eliminatoris.  
En aquest supòsit, el Tribunal establirà i anunciarà les puntuacions màximes atorgables a cada part de la prova i, si s'escau, la puntuació parcial mínima per sota de la qual el concursant en quedarà eliminat, sense que el conjunt de la prova pràctica puga superar els màxims abans especificats.  
4.2.4.9. Puntuació mínima.  
La puntuació mínima exigible per a la superació del conjunt de la prova pràctica serà el 50% de les puntuacions màximes abans assenyalades. La puntuació parcial mínima, en el supòsit que la prova pràctica consistesca en diversos exercicis eliminatoris serà del 50% del valor concedit a l?exercici parcial corresponent.  
9.3.8.4. Puntuació final de la fase d'oposició.  
La puntuació final de cada aspirant en la prova es determinarà per la mitjana aritmètica de les qualificacions atorgades per cadascun dels membres del Tribunal, que es faran públiques.  
8.3.2. Fase de concurs.  
La fase de concurs, que no tindrà caràcter eliminatori i a la qual sols accediran aquells aspirants que hauran superat la fase d'oposició, consistirà en la valoració per part del Tribunal dels mèrits aplicables segons el barem d'aplicació que figura com a Annex I/II. La qualificació final serà la suma de les puntuacions obtingudes en la prova pràctica i en la fase de barem. Els possibles empats es dirimiran en favor del concursant que hagués obtingut la puntuació més alta en la prova pràctica.  
La puntuació obtinguda en la fase de concurs s'afegirà, a fi de determinar la qualificació final de cada aspirant, a l?obtinguda en la fase d'oposició sempre que aquesta darrera haja estat superada. En cap cas la puntuació obtinguda en la fase de concurs no podrà ser aplicada per a superar els exercicis de la fase d'oposició.  
8.3.3. Qualificació final del Concurs-oposició.  
La qualificació final serà la suma de les puntuacions obtingudes en la fase d'oposició i, si s'escau, en la fase de concurs. Els possibles empats es dirimiran en favor del concursant que hagués obtingut la puntuació més alta en la fase d'oposició.  
8.3.4. Resultats provisionals i termini d'al·legacions.  
7.8.8.9. El Tribunal, en el termini de deu dies hàbils des de la finalització de els actuacions corresponents a la fase de concurs-oposició, farà públics els resultats obtinguts pels concursants.  
A l'esmentada publicació figurarà, si s'escau, el que segueix:  
1) Torn, restringit de promoció interna, de minusvàlids o lliure, al qual es presenten els aspirants.  
2) Nom i cognoms del concursant.  
3) Qualificació atorgada per cadascun dels membres del Tribunal en la prova pràctica.  
4) Qualificació final de la prova pràctica.  
5) Valoració dels mèrits aplicables segons el barem si el concursant hagués superat la prova pràctica.  
6) Qualificació final del concurs-oposició.  
9.5.9.4. A la dita llista el nombre d'aprovats per a cada titulació i especialitat, no podrà ultrapassar el nombre de places convocades en la fase de concurs-oposició, i perdran els drets derivats de la seua participació en el concurs-oposició els aspirants que, per la puntuació total assolida en la fase d'oposició no tinguen cabuda en l'esmentat nombre, tret del que disposa la base 8.3.5.  
8.4.3.3. Així mateix i en idèntica manera, es publicarà la relació d'aspirants que havent superat els mínims establerts pel Tribunal, per la puntuació total obtinguda no hagen superat la fase d'oposició.  
1.3.3.6. Els aspirants tindran accés als expedients de qualificació i hi podran presentar al·legacions, dirigides al President del corresponent Tribunal durant un termini de 15 dies comptadors a partir de l'endemà de la publicació de resultats.  
8.3.5. Proposta d'adjudicació de places.  
1.0.6.6. En el termini de 15 dies previst en la base anterior els seleccionats elegiran plaça, d'acord amb l'ordre de puntuació final, tenint en compte que els aspirants per torn de promoció interna tindran preferència sobre els del torn lliure. Els empats es resoldran en favor de l'aspirant que hagués obtingut una major puntuació en la fase d'oposició. L'elecció de plaça es realitzarà mitjançant escrit dirigit al President del corresponent Tribunal i tramés a la seua Seu.  
4.5.2.2. Igualment, presentaran opció de destinacions els aspirants a què es refereix la base 9.2.3.6.  
3.2.1.8. Si cap aspirant no presentés sol·licitud de destinació en el termini esmentat o no obtingués alguna de les sol·licitades s'entendrà que renuncia a l'adjudicació de plaça, i perdrà els drets de la seua participació en el concurs-oposició.  
6.3.4.2. Si quedaven vacants sense cobrir, el Tribunal declararà que han superat la fase d'oposició, d'acord amb l'ordre de puntuació de l'esmentada fase, tants aspirants dels compresos en la base 4.7.0.8., com vacants queden, i els adjudicarà destinació segons els criteris ja exposats.  
2.8.0.3. Finalitzat aquest termini i després de la revisió de les al·legacions formulades pels concursants, el Tribunal publicarà la llista definitiva de resultats que tindrà la consideració de proposta d'adjudicació de places a la Direcció del Servei Valencià de Salut, per a la qual tindrà caràcter vinculant, tret que no s'hi hagen complit els requisits formals i de procediment establerts.  
En les propostes d'adjudicació de places formulades pels Tribunals es farà constat: 1) Nom i cognoms del concursant proposat, 2) Titulació o especialitat, 3) Zona de Salut i Equip d'Atenció Primària a què és adscrita la plaça per a la qual és proposat, 4) torn i 5) qualificació final obtinguda.  
7.7.7.5. Els Tribunals no podran aprovar ni declarar que han superat la fase d'oposició, i consegüentment les proves selectives, un nombre superior d'aspirants al de places convocades. Qualsevol proposta d'aprovats que contravinga l'establert en aquesta base serà nul·la de ple dret.  
Igualment, els Tribunals no podran deixar sense cobrir les places convocades si els concursants que aspiren a elles compleixen les condicions establertes en la convocatòria i celebrada la fase d'oposició superen els mínims establerts pel Tribunal.  
8.4. Exclusió durant el desplegament de la convocatòria.  
Si en qualsevol moment del procés de selecció el Tribunal coneixés que algun dels aspirants no posseeix la totalitat dels requisits exigits, caldrà requerir-li l'acreditació de tals requisits. Si els requisits en qüestió no foren acreditats en el termini dels 10 dies següents a la notificació del requeriment, el Tribunal realitzarà proposta d'exclusió d'aquest aspirant, amb indicació de les inexactituds o falsedats formulades per l'aspirant, al Director del Servei Valencià de Salut qui, amb les prèvies verificacions que estime oportunes, dictarà te solució motivada excloent l'aspirant del concurs. L'esmentada resolució podrà ser impugnada en la forma establerta en la base 13.  
9. Presentació de documents i notificació als interessats  
9.1. Reingrés d'excedència.  
El personal que obtinga plaça per reingrés d'excedència no necessitarà presentar cap documentació per incorporar-se al servei actiu, i tindrà un termini de presa de possessió de trenta dies hàbils des de la publicació al Diari Oficial de la Generalitat Valenciana i al Butlletí Oficial de l?Estat de la corresponent Resolució.  
9.2. Torn lliure.  
El personal seleccionat en el torn lliure disposarà d'un termini de quinze dies hàbils comptadors des de l?endemà de la publicació de la llista definitiva de resultats a què fa referència la base 8.3.6., per presentar davant el Servei Valencià de Salut la següent documentació:  
a) Fotocòpia compulsada del Document Nacional d'Identitat.  
b) Fotocòpia autenticada per fedatari públic del corresponent títol o resguard de llicenciat o de doctor, diplomat o de Formació Professional.  
c) Fotocòpia autenticada per fedatari públic del títol o diploma de l?especialitat Corresponent.  
d) Declaració de no haver estat separat mitjançant expedient disciplinari del servei de les Administracions Públiques o de la Seguretat Social, i també de no desplegar activitats incompatibles no incórrer en l'article 62.2 de l?Estatut Jurídic del Personal Mèdic de la Seguretat Social.  
e) Acreditar, mitjançant reconeixement mèdic efectuat pel centre del Servei Valencià de Salut que es determine, l'aptitud psicofísica.  
f) Els aspirants minusvàlids hauran de presentar un certificat de la Conselleria de Treball i Seguretat Social o òrgan competent d'altres Comunitats Autònomes o de l'Administració de l?Estat, que acredite tal condició, i també la seua capacitat per exercir les tasques que corresponguen als llocs d'aquesta convocatòria.  
9.3. Torn restringit de trasllat i opció d'incorporació.  
El personal que ja exercesca com a tal plaça en propietat en alguna de les Institucions Sanitàries de la Seguretat Social, sols estaran obligats a acreditar la documentació que no hagués estat ja acre ditada per a l?exercici de la plaça que ocupés anteriorment.  
9.4. Exclusió per incompliment de requisits.  
Si un aspirant seleccionat no compleix algun dels requisits exigits en la convocatòria, el Director del Servei Valencià de Salut dictarà resolució motivada on es declare la pèrdua dels drets a la plaça de què es tracte. L'esmentada resolució podrà ser impugnada en la forma establerta en la base 10.  
10. Nomenament i presa de possessió  
10.1. Notificació i termini de presa de possessió.  
Una vegada comprovat el compliment dels requisits, el Director del Servei Valencià de Salut publicarà al Diari Oficial de la Generalitat Valenciana i al Butlletí Oficial de l?Estat una resolució designant els aspirant seleccionats amb indicació de la destinació concreta adjudicada.  
El personal que obtinga placa haurà de cessar en la que, si s'escau, exercia anteriorment, dins el termini de tres dies hàbils comptadors des de la publicació a què fa referència el paràgraf anterior. Així mateix haurà d'incorporar-se a la seua destinació i efectuar-ne la presa de possessió, que es durà a cap, una vegada el Director del Servei Valencià de Salut haurà lliurat el corresponent nomenament davant la Direcció d'Atenció Primària a què estiga adscrita la corresponent Zona de Salut, en els següents terminis:  
- L'endemà del cessament si la plaça era de la mateixa localitat o zona de salut que l'exercida anteriorment.  
- En el termini de 15 dies si la plaça era de distinta localitat o zona de salut però en la mateixa àrea de salut que l'exercida anteriorment.  
- En el termini de trenta dies en tots els altres casos.  
Perdran els drets del concurs els qui sense causa prou justificada deixaren passat tal termini sense incorporar-se a les seues destinacions.  
Quan un adjudicatari no prenga possessió en el termini indicat de la plaça que li haja estat designada o, havent-ne pres possessió no l'exercesca durant els primer dotze mesos, serà exclòs de qualsevol tipus de concurs per a la provisió de vacants de la Seguretat Social durant dotze mesos.  
Així mateix, el personal que obtinga plaça haurà de romandre exercint-la almenys durant un any, abans de participar en concurs de trasllat voluntari.  
En el supòsit que en algunes de les places convocades no es pogués produir la incorporació del personal per trobar-se el centre de destinació en període de condicionament, d'obres, d'instal·lació d'equips o d'altres causes semblants, el seu termini de presa de possessió no començarà a comptar-se fins que realment puguen iniciar la prestació del servei i, consegüentment, iniciar-se'n drets econòmics, ni de qualsevol altre tipus al seu favor. Tals circumstàncies seran notificades fefaentment als interessats pel Servei Valencià de Salut i la durada d'aquesta situació no podrà ser superior a 6 mesos. Quan es tracte de places adjudicades mitjançant una oferta d'incorporació o un concurs de trasllat, els interessats continuaran en l?exercici de la seua plaça anterior fins que realment puga iniciar-se la prestació de serveis. Si això no era possible, per haver estat adjudicada l?esmentada plaça en resultes, aquest personal s'incorporarà a la Zona de Salut i col·laborarà en funcions de planificació, educació i formació sanitàries i en l?elaboració de programes, sota la direcció del corresponent Director d'Atenció Primària.  
10.2. Sol·licitud d'expedient personal i cessament en altres places.  
Quan el personal que obtinga plaça exercesca altra en la Seguretat Social en Institucions Sanitàries no dependents del Servei Valencià de Salut, aquest sol·licitarà a l'entitat gestora corresponent l'expedient personal de l'aspirant seleccionat. En tot cas, la presa de possessió de la nova plaça implicarà el cessament en la que exercia.  
11. Coneixement del valencià  
11.1. Els qui obtinguen plaça acreditaran els seus coneixements de valencià amb la presentació dels certificats, diplomes o títols que hauran estat homologats per la Generalitat Valenciana.  
11.2. Els qui no complesquen el requisit anterior es comprometran a la realització dels oportuns cursos de perfeccionament que s'organitzen amb aquesta finalitat.  
11.3. Els aspirants podran utilitzar, en el desplegament de les proves selectives, siguen aquestes escrites o orals, qualsevol de les dues llengües oficials en la Comunitat Valenciana.  
12. Publicitat  
Tret dels casos en què expressament es determine el contrari, les publicacions de les diferents actuacions relatives a la convocatòria es realitzaran al tauler d'anuncis de la Seu Central del Servei Valencià de Salut, i els terminis comptaran a partir de la data de la diligència d'exposició a l?esmentat tauler d'anuncis de l'acte en qüestió. Això no obstant, i a l?efecte exclusiu d'informació als concursants, es trametran còpies d'aquestes publicacions a les Delegacions del Servei Valencià de Salut a Alacant, Castelló i València. El Tribunal podrà determinar la conveniència d'utilitzar altres mitjans a l?exclusiu efecte d'informació. La fase d'oferta d'integració serà anunciada, en tot cas, en les Institucions Sanitàries Obertes afectades.  
13. Recursos  
Contra les resolucions del Director del Servei Valencià de Salut relatives a la convocatòria, al tràmit i a la resolució d'aquestes proves es podrà interposar recurs de reposició, en el termini d'un mes comptador a partir de l?endemà de la publicació de l'acte recorregut, davant el Director del Servei Valencià de Salut. Contra els actes de tràmit que siguen susceptibles de recurs d'alçada es podrà interposar tal recurs davant el Director del Servei Valencià de Salut en el termini de 15 dies a partir de la data de l'acte recorregut. Les resolucions d'ambdós recursos podran ser impugnades davant la Jurisdicció Contenciosa Administrativa.  
ANNEX I/I  
Barem de mèrits valorables en el concurs de trasllat voluntari per a places sanitàries dels equips D'atenció primària  
1. Per cada mes complet de serveis amb nomenament en propietat en plaça de la mateixa denominació que la sol·licitada 0'50  
2. Per cada mes complet de serveis amb nomenament en propietat en plaça de la mateixa denominació que la sol·licitada i en Equip d'Atenció Primària 1'00  
3. Per cada mes complet de serveis amb nomenament en propietat en plaça sanitària de distinta denominació que la sol·licitada 0'15  
4. Per cada mes complet de serveis amb nomenament en propietat en plaça sanitària de distinta denominació que la sol·licitada i en Equip d'Atenció Primària 0'25  
5. Per cada mes complet de serveis previs a l'adquisició de plaça sanitària en propietat, prestats en qualsevol Administració o Servei Públic, que resulte computable a l'efecte d'antiguitat segons les disposicions vigents 0'05  
Seran excloents entre si les valoracions corresponents a qualsevol dels apartats quan la prestació de serveis haja estat coincident en el temps, i se'n valorarà, en aquest supòsit, sols la més favorable al concursant.  
ANNEX I/II  
Barem de mèrits valorables en el concurs-oposició lliure per a places sanitàries dels equips d'atenció primària dependents del Servei Valencià de Salut  
a) Metges de Medicina General  
1. Per cada matrícula d'honor o excel·lent durant els estudis de llicenciatura (tret de la Religió, Formació Política, Educació Física i Idiomes) 0'1  
2. Grau de Llicenciat (amb premi extraordinari o excel·lent 0'5 punts més) 1'0  
3. Gran de Doctor (si «Cum Laude» o excel·lent 1 punt més) 2'0  
4. Per cada matrícula de honor o excel·lent en els cursos monogràfics de doctorat 0'1  
4. bis. Per cada 8 crèdits corresponents a cursos monogràfics de doctorat 0'1  
5. Títol D'especialista en Medicina de Família i Comunitària 2'0  
6. Metges Residents que hauran complert el període de formació del programa MIR en L'especialitat de Medicina Preventiva i Salut Pública 4'0  
7. Metges Residents que hauran complert el període complet de formació del programa MIR en L'especialitat de Medicina Interna 5'0  
8. Metges Residents que hauran complert el període complet de formació del programa MIR en L'especialitat de Medicina Familiar i Comunitària 6'0  
9. Metges residents que hauran complert el període complet de formació del programa MIR en les especialitats no compreses en els apartats precedents 3'0  
10. Diplomats en Sanitat 0'5  
11. Oficials Sanitaris (no es valorarà en els metges residents compresos a l'apartat 6) 1,0  
12. Màster en Salut Pública en centre amb programa reconegut de docència 1'0  
13. Metges que hauran complert el període complet de formació durant un temps mínim de 3 anys en un centre estranger amb programa reconegut de docència per a postgraduats en l'especialitat de Medicina Preventiva i Salut Pública 4'0  
14. Idem en Medicina Interna 5'0  
15. Idem en Medicina Familiar i Comunitària 6'0  
16. Idem en la resta de les especialitats mèdiques 3'0  
17. Per mes complet de serveis prestats com a metge titular, metge de Medicina General, metge especialista de Medicina Interna o metge d'Urgència de la Seguretat Social, per cada mes de servei., 0'2  
18. Per mes complet de serveis prestats a la Seguretat Social com a metge especialista de Medicina Preventiva i Salut Pública, (fins un màxim de 9 punts) 0'04  
19. Per mes complet de serveis prestats a la Seguretat Social com a metge en modalitats no compreses als apartats precedents (fins un màxim de 9 punts) 0'03  
20. Catedràtic numerari de la Facultat de Medicina (Patologia General i/o Patologia Mèdica i/o Medicina Preventiva i Social) 8'0  
21. Professor numerari de la Facultat de Medicina (Patologia General i/o Patologia Mèdica i/o Medicina Preventiva i Social) 6'0  
22. Per plaça en propietat com a facultatiu no especialista, no valorada en altres apartats, i en qualsevol modalitat, en el Sistema Nacional de Salut 2'0  
23. Per serveis prestats com a professor en àrees d'atenció primària de salut en entitats amb acreditació docent, per cada 100 hores de docència (fins un màxim de 3 punts) 0'25  
24. Per treballs científics publicats i aportacions a reunions científiques sobre Atenció Primària (fins un màxim de 2 punts) 0'05  
Seran excloents entre si les valoracions dels apartats 6 i 13, el 7 i el 14, el 8 i el 15, i el 9 i el 16.  
Així mateix, seran excloents entre si les valoracions corresponents als serveis prestats, en qualsevol dels apartats tret del 23, quan la prestació de serveis haja estat coincident en el temps, i se'n valorarà, en aquest supòsit, sols la més favorable al concursant.  
b) Metges pediatres-puericultors.  
1. Per cada matrícula d'honor o excel·lent durant els estudis de llicenciatura (tret de la Religió, la Formació Política, l'Educació Física i els Idiomes) 0'1  
2. Grau de Llicenciat (amb premi extraordinari o excel·lent 0'5 punts més) 1'0  
3. Grau de Doctor (amb «cum laude» o excel·lent 1 punt més) 2'0  
4. Per cada matrícula d'honor o excel·lent en els cursos monogràfics de doctorat 0'1  
4 bis. Per cada 8 crèdits corresponents a cursos monogràfics de doctorat 0'1  
5. Metges residents que hauran complert el període complet de formació del programa MIR en L'especialitat de Pediatria 6'0  
6. Diplomats en Sanitat 0'5  
7. Oficials Sanitaris 1'0  
8. Màster en Salut Pública en centre amb programa reconegut de docència 1'0  
9. Metges que hauran complert el període complet de formació durant un temps mínim de 3 anys en un centre estranger amb programa reconegut de docència per a postgraduats en L'especialitat de Pediatria i Puericultura 6'0  
10. Per plaça en propietat de Pediatra-puericultor de quota de la Seguretat Social 2'0  
11. Per mes complet de serveis prestats com a Pediatra-puericultor en Institucions Sanitàries dependents d'Administracions Públiques o de la Seguretat Social 0'1  
12. Catedràtic numerari de Pediatria de la Facultat de Medicina 8'0  
13. Professor numerari de Pediatria de la Facultat de Medicina 6'0  
14. Per serveis prestats com a professor en àrees d'atenció primària de salut en entitats amb acreditació docent, per cada 100 hores de docència (fins un màxim de 3 punts) 0'25  
15. Per treballs científics publicats i aportacions a reunions científiques sobre atenció primària (fins un màxim de 2 punts) 0'05  
Seran excloents entre si les valoracions dels apartats 5 i 9.  
c) Ajudants Tècnics Sanitaris o Diplomats en Infermeria  
1. Estudis de la carrera d'Ajudant Tècnic o Diplomat en Infermeria (no s'hi han de considerar com a assignatures valorables: Religió, Formació Política, Educació Física i Idiomes). Per cada matrícula d'honor o excel·lent 0'1  
2. Premi Fi de Carrera 0'5  
3. Per diploma o certificat D'aprofitament en cursos de Salut Pública impartits per centres nacionals o estrangers acreditats pel Ministeri d'Educació i Ciència, o per les autoritats educatives escaients per a la docència pregraduada, postgraduada i continuada de professionals, i d'un any com a mínim de durada 3'0  
4. Per diploma o certificat D'aprofitament en cursos d'Atenció Primària (Materno-infantil, Gerontologia, Salut Escolar, Salut Laboral, Salut Mental i Medi Ambient) impartits per centres nacionals o estrangers acreditats pel Ministeri d'Educació i Ciència, o per les autoritats educatives escaients per a la docència pregraduada, postgraduada i continuada de professionals, i d'un any com a mínim de durada 2'0  
5. Per títol o diploma d'especialitats d'Ajudant Tècnic Sanitari o Diplomat en Infermeria que reconega la legislació vigent, lliurats pel Ministeri d'Educació i Ciència o obtingut en un centre estranger amb docència acreditada 1'0  
6. Per certificat o diploma obtinguts en cursos de Salut Pública, Atenció Primària o Medicina de la Comunitat, impartits per entitats acreditades pel Ministeri d'Educació i Ciència per a la docència pregraduada, postgraduada i continuada de professionals, la durada dels quals siga de 30 hores (fins un màxim de 3 punts). 0'5  
7. Per serveis prestats com a professor en les Arees d'Atenció Primària de Salut en entitats amb acreditació docent, per cada 50 hores de docència (fins un màxim de 2 punts) 0'25  
8. Per presentació de ponències, conferències, comunicacions, sobre Atenció Primària en jornades, congressos i simposis de caràcter públic, convocades per entitats oficials (fins un màxim de 2 punts) 0'20  
9. Per publicacions de treballs científics sobre Atenció Primària de Salut (fins un màxim de 2 punts) 0'50  
10. Per plaça en propietat d'ATS/DUI, no pertanyent a Institucions d'Atenció Especialitzada, i en qualsevol modalitat, en el Sistema Nacional de Salut 0'50  
11. Per serveis prestats com a Ajudant Tècnic Sanitari o Diplomat en Infermeria en Institucions Sanitàries Públiques, per cada mes de servei 0'25  
12. Per serveis prestats com a professor de Salut Pública en una escola universitària D'infermeria, per cada mes de servei (fins un màxim de 5 punts) 0'04  
d) Auxiliars d'Infermeria.  
1. Per certificat o diploma obtinguts en cursos sanitaris impartits per entitats acreditades pel Ministeri d'Educació i Ciència per a la docència pregraduada, postgraduada i continuada de professionals, (fins un màxim de 2 punts) 0'5  
2. Per diploma de Puericultora de Sanitat Nacional i de Mestres Puericultores els títols de les quals hagen estat lliurats per L'Escola Nacional de Puericultura 0'2  
3. Expedient acadèmic de Formació Professional de primer grau, branca sanitària:  
3.1. Per cada curs amb qualificació d'excel·lent en l'àrea de coneixements tecnològics i pràctics (sempre que el títol s'haurà obtingut mitjançant la superació dels dos cursos acadèmics dels ensenyaments escolaritzats 0'50  
3.2. Per cada curs amb qualificació de notable en l'àrea de coneixements tecnològics i pràctics (sempre que el títol s'haurà obtingut mitjançant la superació dels dos cursos acadèmics dels ensenyaments escolaritzats 0'25  
3.3. En el supòsit que la titulació de Formació Professional de primer grau, branca sanitària, s'haja obtingut per via de les proves no escolaritzades segons que estableix l'Ordre de 8 de març de 1977, la qualificació d'excel·lent o de notable en l'àrea de coneixements tecnològics i pràctics es valorarà, respectivament, amb 1 o 0'50  
Seran excloents entre si les valoracions dels apartats 3.1., 3.2. i 3.3.  
3.4. Batxillerat Unificat i Polivalent o Batxiller Superior o Formació Professional de segon grau (de caràcter no sanitari) o Mestre (Prof. d'EGB) o Perit o Graduat Social i altres equivalents la titulació dels quals estiga reconeguda pel Ministeri corresponent 0'25  
4. Per cada curs complet de la carrera de Medicina, d'Ajudant Tècnic Sanitari-Diplomat Universitari en Infermeria, de Fisioterapeuta o de Formació Professional de segon grau, branca sanitària (fins un màxim de 0'50 punts) 0'25   
5. Per certificat o diploma obtinguts en cursos de Salut Pública, Atenció Primària de Salut i Medicina Comunitària, impartits per entitats acreditades pel Ministeri d'Educació i Ciència per a la docència pregraduada, postgraduada i continuada de professionals, la durada mínima dels quals siga de 10 hores (fins un màxim de 3 punts) 1'0  
6. Per diploma o certificat en altres cursos sanitaris impartits per entitats acreditades pel Ministeri d'Educació i Ciència, la durada mínima dels quals siga de 10 hores (fins un màxim d'1 punt) 0'5  
7. Per serveis prestats com a Auxiliar d'Infermeria, en Institucions Sanitàries Públiques, per cada mes de servei 0'25  
8. Per plaça en propietat com a Auxiliar d'Infermeria, no pertanyent a Institucions d'Atenció Especialitzada, en el Sistema Nacional de Salut 0'50


Còpia Permalink ELI